Stolojan: Dacă Cîrstoiu nu reușește, mi-aș dori să câștige Nicușor Dan. La Piedone sunt lucruri sulfuroase, PNL nu îl poate susține
Theodor Stolojan a declarat vineri seara, în exclusivitate la emisiunea LIVE cu Rotaru și Kiss de la Digi24, că în primaria condusă de Piedone „sunt lucruri sulfuroase” care nu îi plac, acestea fiind și motivele pentru care PNL nu vrea să îl susțină pe acesta. Liberalul a dezvăluit că în mai multe ședințe ale PNL a întrebat de ce liberalii nu îl susțin pe Nicușor Dan, și de fiecare dată i s-a răspuns că actualul edil al Capitalei nu dorește să se înscrie în Partidul Național Liberal. „Din punctul meu de vedere, personal, dacă Cîrstoiu nu reușește, mi-aș dori să câștige domnul Nicușor Dan” a spus Stolojan.